b'\n_START_ARTICLE_\nDonatas Brandi\xc5\xa1auskas\n_START_SECTION_\nBiografija\n_START_PARAGRAPH_\n1982-1985 m. mok\xc4\x97si Vilniaus Antano Vienuolio mokykloje; 1990 m. baig\xc4\x97 septynmet\xc4\x99 4-t\xc4\x85j\xc4\x85  muzikos mokykl\xc4\x85 smuiko specialyb\xc4\x99; 1994 m. baig\xc4\x97 Vilniaus Pa\xc5\xa1ilai\xc4\x8di\xc5\xb3 r. 59-vidurin\xc4\x99 mokykl\xc4\x85; 1994-1996 m. studijavo Vilniaus universitete (VU) Gamtos fakultete, biologijos specialyb\xc4\x97je; 1996-2000 m. studijavo VU kult\xc5\xabros istorijos ir antropologijos bakalaurin\xc4\x97se studijose; 2002 m. rudens semestre sta\xc5\xbeavosi Danijos Kopenhagos universitete, Socialin\xc4\x97s antropologijos institute (Danijos vyriausyb\xc4\x97s stipendija); 2003 m. apgyn\xc4\x97 VU kult\xc5\xabros istorijos magistro laipsn\xc4\xaf; 2003 m. apgyn\xc4\x97 vie\xc5\xa1ojo administravimo magistro laipsn\xc4\xaf Lietuvos teis\xc4\x97s universitete, 2003 m. vasar\xc4\x85 sta\xc5\xbeavosi Brit\xc5\xb3 Kolumbijos universiteto (Kanada) organizuojamoje doktorant\xc5\xb3 tyrim\xc5\xb3 stovykloje;  2003-2007 m. mokslo tyr\xc4\x97jas Baikalo Archeologijos Projekte (Baikal Achaeological Project BAP, Kanada) ir tutorius socialin\xc4\x97s antropologijos programoje Aberdyno universitete (\xc5\xa0kotija); 2004 m. apgyn\xc4\x97 kult\xc5\xabros istorijos, etnologijos ir antropologijos tyrim\xc5\xb3 magistro laipsn\xc4\xaf (Master of Research with Distinction) Socialin\xc4\x97s antropologijos departamente, Aberdyno universitete; 2009 m. apgyn\xc4\x97 socialin\xc4\x97s antropologijos daktaro laipsn\xc4\xaf (PhD) Aberdyno universitete; 2009 m. sta\xc5\xbeavosi JAV Feirbankso universiteto doktorant\xc5\xb3 vasaros tyrim\xc5\xb3 stovykloje; 2009-2010 m. atliko LMT finansuojam\xc4\x85 podoktorant\xc5\xabros sta\xc5\xbeuot\xc4\x99 Vytauto Did\xc5\xbeiojo universitete (VDU), Sociologijos katedroje (vadovas prof. Gintautas Ma\xc5\xbeeikis).  _NEWLINE_2010 ir 2012 m. Sta\xc5\xbeavosi Kembrid\xc5\xbeo universiteto Skoto Poliariniame institute ir MakDonaldso archeologijos ir antropologijos institute, 2011, 2013, 2015 m. Makso Planko antropologijos ir etnologijos institute Hal\xc4\x97je, 2004 ir 2005 m. Irkutsko politechnikos universitete, archeologijos katedroje, 2005 ir 2010m. \xc4\x8citos valstybiniame universitete, kult\xc5\xabrin\xc4\x97s antropologijos katedroje.  _NEWLINE_2009-2010 m. d\xc4\x97st\xc4\x97 VDU Socialin\xc4\x97s antropologijos centre ir VU Orientalistikos centre; nuo 2011 m. VU Istorijos fakultete (IF) docentas; nuo 2012 m. VU IF vyresnysis mokslo darbuotojas, antropologijos modulio administratorius; nuo 2018 VU FsF Azijos ir transkult\xc5\xabrini\xc5\xb3 studij\xc5\xb3 instituto profesorius.\n_START_SECTION_\nTyrimai\n_START_PARAGRAPH_\nNuo 1992 m. dalyvauja turistin\xc4\x97se ekspedicijose Rusijos Federacijos \xc5\xa1iauriniuose regionuose (Karelija, Laplandija, Altajaus Respublika). Nuo 2003 m. vykdo ilgalaikius antropologinius lauko tyrimus Rusijos Sibire (Buriatija, U\xc5\xbebaikal\xc4\x97, Am\xc5\xabro sritis ir piet\xc5\xb3 Jakutija), bei trumpalaikius lauko tyrimus JAV ir Kanadoje.  \xc2\xa0_NEWLINE_Tyrimo laukas: aplinkos antropologija, religijos antropologija, medicinin\xc4\x97 antropologija, lyginamoji antropologija, kokybiniai lauko tyrimo metodai, juridin\xc4\x97 antropologija, Lietuvos ir Rusijos etnologijos mokslo istorija.  \xc2\xa0_NEWLINE_Tyrimo interesai: lokal\xc5\xabs \xc4\xafg\xc5\xabd\xc5\xbeiai ir \xc5\xbeinija, kra\xc5\xa1tovaizd\xc5\xbeio suvokimas, \xc5\xbemoni\xc5\xb3-gyv\xc5\xabn\xc5\xb3 santykiai, posovietiniai ritualai, tradicin\xc4\x97s gydymo praktikos, valstyb\xc4\x97s ir autochton\xc5\xb3 santykiai, resurs\xc5\xb3 gavybos pramon\xc4\x97s ir autochton\xc5\xb3 santykiai, neformal\xc5\xabs mainai, kolonijiniai stereotipai, med\xc5\xbeiotojai ir elni\xc5\xb3 augintojai, kult\xc5\xabros paveldo diskusijos. \xc2\xa0_NEWLINE_2003-2007 m. dirbo mokslo tyr\xc4\x97ju (Research Fellow) etnologijos modulyje, Baikalo acheologijos projekte (Kanada, Did\xc5\xbeioji Britanija, Rusija), 2009-2010 m. podoktorant\xc5\xabros tyrimai VDU, nuo 2012 m. vyresnysis mokslo darbuotojas VU Istorijos fakultete, nuo 2017 m. vyriausias mokslo darbuotojas. _NEWLINE_Prane\xc5\xa1imus skait\xc4\x97 vir\xc5\xa1 30 tarptautini\xc5\xb3 konferencij\xc5\xb3, organizavo 6 tarptautines konferencijas, vadovavo Lietuvos mokslo tarybos mokslinink\xc5\xb3 grupi\xc5\xb3 projektams, vykdo Kanados socialini\xc5\xb3 tyrim\xc5\xb3 fondo (SSRHC) ir Norvegijos mokslo tarybos darpdisciplininius tyrim\xc5\xb3 projektus.\n_START_SECTION_\nEkspertin\xc4\x97 veikla\n_START_PARAGRAPH_\nLietuvos mokslo taryba, Lietuvos kult\xc5\xabros taryba, Studij\xc5\xb3 kokyb\xc4\x97s vertinimo centras, Tarptautin\xc4\x97 paveldo ekspert\xc5\xb3 organizacija ICOMOS Lietuva, Lithuanian Journal of Anthropology redakcin\xc4\x97s kolegijos narys. Nuo 2017m. LR Valstybin\xc4\x97s kult\xc5\xabros paveldo komisijos narys.'